Die oorvertelling van 'n ou verhaal - Art And Entertainment - Windhoek Express
Wednesday, May 27th, 2020 21:23:58
Die oorvertelling van 'n ou verhaal
Die verhaal van Fiela Komoetie is alombekend en die 2019-weergawe laat kritici kopkrap oor die belangrikheid om sulke films met nuwe geur oor te doen.
Fiela se kind speel af in 1880 en vertel die storie van Fiela Komoetie (Namibië se Zenobia Kloppers), 'n kleurling vrou wat in die Karoo woon. Sy ondek 'n verlore wit seun op haar stoep, neem hom in en maak hom as haar eie groot.
Nege jaar later word Benjamin Komoetie deur die Afrikaanse owerhede verwyder en gedwing om in die Knysna bos saam met sy "biologiese" familie te bly. Daar vind hy 'n geweldadige pa Elias (Drikus Volschenk) en 'n ma Barta van Rooyen (Cindy Swanepoel)
The Citizen meen die taak om 'n kragtige produksie met vars nuanse te lewer, word nooit ten volle in die nuwe weergawe bereik nie. Die vraag wat herhaaldelik gevra word is waarom filmmakers voortgaan om klassieke rolprente te probeer oorvertel.
Fiela en Benjamin spandeer die volgende dekade om mekaar te probeer vind. Vergelykings is dikwels sleg, maar kan tog nie heeltemal geïgnoreer word nie. Katinka Heyns se weergawe van 1988 was 'n uitstekende produksie op elke vlak en 'n mylpaal vir die Suid-Afrikaanse filmbedryf. Die bekende Afrikaanse skrywer Chris Barnard het die draaiboek geskryf.
Nou, 31 jaar later, het Brett Michael Innes die film op 'n nuwe reis geneem. In sy eie draaiboek fokus hy op die verhouding tussen Fiela en die twee weergawes van Benjamin, die kind (Luca Bornman) en die bebaarde volwassene (Wayne Smith), en dit is by tye wankelrig.
Kloppers vertolk haar rol goed, maar slaag nie heeltemal daarin as die vurige Fiela wat almal ken nie en Luca Bornman kom nooit heeltemal voor as 'n klein, verlore seun nie.